বিয়ে করেছেন অভিনেতা অম্বরিশ, প্রাত্রীকে

কলকাতা: বৃষ্টি ভেজা সকালে অভিনেতা অম্বরিশ ভট্টাচার্যের বিয়ের (Ambarish Bhattacharya Wedding) ছবি পোস্ট করে সকলকে চমকে দিলেন পরিচালক কৌশিক গঙ্গোপাধ্যায় (Kaushik Ganguly)৷ অভিনেতার বরবেশের ফ্রেমবন্দি মুহূর্ত ভাগ করে নিয়েছেন পরিচালক। পাশে নবপরিণীতা কনে। সত্যিই কি বিয়ে করছেন জনপ্রিয় অভিনেতা অম্বরীশ ভট্টাচার্য (Ambarish Bhattacharya)৷ আজ থেকে একবছর আগে চুপি সারে বিয়ে সেরে ফেলেছিলেন অভিনেতা অম্বরীশ৷ এতদিন লুকিয়ে রেখেছিলেন সেই খবর। কৌশিকের দাবি, অম্বরীশের বিয়ের নেপথ্যে ঘটক হিসেবে তিনিই ছিলেন।

অম্বরিশ ভট্টাচার্যের বিয়ের ছবি পোস্ট করে সকলকে চমকে দিলেন পরিচালক কৌশিক গঙ্গোপাধ্যায়৷ তিনি জানিয়ে দিলেন পাত্রীর পরিচয়৷ পাত্রী এয়ারহোস্টেস৷ ছবিতে বরবেশে তসরের পাঞ্জাবিতে দেখা গেল অম্বরীশকে। চোখে চশমা। গলায় বরমালা। গাঁটছড়া বাঁধার পর কনের সঙ্গে হাসিমুখে ক্যামেরাবন্দি হয়েছেন অভিনেতা।নবপরিণীতার পরনে লাল টুকটুকে বেনারসি। সিঁথিতে সিঁদুর। পরিচালক কৌশিক এদিন লেখেন, “এক বছর আগে, ঠিক আজকের দিনে, সামান্য কিছু পরিচিতের উদ্যোগে, চুপচাপ ভবানীপুরের একটি বাড়িতে এই বিয়েটা হয়েছিল। এর মূল হোতা যে আমি সেটা মেনে নিতে হচ্ছেই। পাত্র তো সবার প্রিয় ও পরিচিত; পাত্রী এয়ারহোস্টেস। ওদের পারিবারিক কিছু সমস্যা এসে যায় তাই এতোদিন আপনাদের খবরটা জানানো হয়নি। এবার সেই বিয়ের ভিডিও ওদের সম্মতি নিয়েই আমরা প্রকাশ করবো ১০ই জুলাই। দম্পতিকে আশীর্বাদ করবেন। ধন্যবাদ ৷ “বিভিন্ন সাক্ষাৎকারে জানিয়েছিলেন যে চিরকুমার থাকতে তাঁর কোনও আপত্তি নেই, এবং তিনি সেটাই চান৷ তবে সেই পণ ভেঙে সাত পাকে বাঁধা পড়লেন অভিনেতা৷

আরও পড়়ুন:টলিউডের হাল ফেরাতে একই কমিটিতে দেব-হিরণ

কৌশিক জানিয়েছেন, আগামী ১০ই জুলাই অম্বরীশের বিয়ের রহস্য ফাঁস করবেন তিনি। কেন এই তারিখ বেছে নিয়েছেন পরিচালক? আসলে এই দিনেই মুক্তি পাচ্ছে কৌশিক গঙ্গোপাধ্যায় পরিচালিত ‘আজও অর্ধাঙ্গিনী’। আর সেই সিনেমার প্রথমল পর্বে মুখ্য ভূমিকায় অভিনয় করা কৌশিক সেনের ভাইয়ের চরিত্রে দেখা গিয়েছিল অম্বরীশকে। অতঃপর এই বিয়ে যে ‘আজও অর্ধাঙ্গিনী’র শুটিংয়েরই অংশ, তা আর বুঝতে বাকি থাকে না।